
โครงการสัมมนาวิชาการเพื่อพัฒนาองค์ความรู้และซักซ้อมการปฏิบัติงาน
เกี่ยวกับการพิจารณาอนุญาตของฝ่ายปกครอง ประจำปีงบประมาณ พ.ศ. ๒๕๖๐  
ที่ทำการปกครองจังหวัดหนองคาย
-----------------------------------------
๑. ชื่อโครงการ 
โครงการสัมมนาวิชาการเพื่อพัฒนาองค์ความรู้และซักซ้อมการปฏิบัติงานเกี่ยวกับการพิจารณาอนุญาตของฝ่ายปกครอง ประจำปีงบประมาณ พ.ศ. ๒๕๖๐
๒. หลักการและเหตุผล


กรมการปกครองมีภารกิจเกี่ยวกับการรักษาความสงบเรียบร้อยและความมั่นคงภายในประเทศ การอำนวยความเป็นธรรม การปกครองท้องที่ การอาสารักษาดินแดน และการทะเบียน โดยให้มีอำนาจหน้าที่ตามที่กำหนดไว้ในกฎกระทรวงแบ่งส่วนราชการกรมการปกครอง กระทรวงมหาดไทย พ.ศ. ๒๕๕๙ และให้แบ่งส่วนราชการออกเป็นราชการบริหารส่วนกลางและส่วนภูมิภาค ซึ่งที่ทำการปกครองจังหวัดเป็นราชการบริหารส่วนภูมิภาค มีอำนาจหน้าที่ในการดำเนินการเกี่ยวกับอำนาจหน้าที่ของกรมการปกครองในเขตพื้นที่จังหวัด กำกับ ดูแล และสนับสนุนการปฏิบัติงานของที่ทำการปกครองอำเภอ และที่ทำการปกครองกิ่งอำเภอ รวมถึงปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย  


บทบาทหน้าที่ที่สำคัญของกรมการปกครอง มีเรื่องที่เกี่ยวข้องกับการพิจารณาอนุญาตทางปกครองที่อยู่ในความรับผิดชอบเป็นจำนวนมาก เช่น การดำเนินการตามกฎหมายว่าด้วยสถานบริการ โรงแรม  โรงรับจำนำ อาวุธปืน การค้าของเก่าและขายทอดตลาด การพนัน เรี่ยไร มูลนิธิ สมาคม และกฎหมายอื่นๆ           ในความรับผิดชอบของกรมการปกครองตามที่กฎหมายกำหนด ซึ่งจากผลการปฏิบัติงานที่ผ่านมายังมีประเด็น      ปัญหาที่สำคัญในทางปฏิบัติของเจ้าหน้าที่รับผิดชอบ เช่น การพิจารณาล่าช้า การรวบรวมเอกสารหลักฐานไม่ถูกต้อง หรือไม่ตรงตามหลักเกณฑ์การพิจารณา เป็นต้น  
ดังนั้น เพื่อให้การบริหารราชการของกรมการปกครองเกิดผลสัมฤทธิ์ต่อภารกิจของรัฐ สอดคล้องกับบทบาทภารกิจในปัจจุบัน และตอบสนองความต้องการของประชาชนได้อย่างมีประสิทธิภาพ และเป็นไปตามกฎหมายด้วยความเรียบร้อยและสอดคล้องกับกฎกระทรวงแบ่งส่วนราชการกรมการปกครอง กระทรวงมหาดไทย พ.ศ. ๒๕๕๙ ที่ทำการปกครองจังหวัดหนองคายจึงเล็งเห็นถึงความสำคัญของบุคลากรซึ่งมีความสำคัญอย่างยิ่ง    ในการขับเคลื่อนดำเนินงานตามอำนาจหน้าที่ดังกล่าว จึงจัดทำโครงการสัมมนาวิชาการเพื่อพัฒนาองค์ความรู้และซักซ้อมการปฏิบัติงานเกี่ยวกับการพิจารณาอนุญาตของฝ่ายปกครอง ประจำปีงบประมาณ พ.ศ. ๒๕๖๐ ขึ้น 
๓. วัตถุประสงค์


๓.๑ เพื่อพัฒนาศักยภาพ และเสริมสร้างความรู้ของบุคลากร ให้สามารถนำไปสู่การพัฒนาองค์กรมากยิ่งขึ้น
๓.๒ เพื่อให้บุคลากรของฝ่ายปกครองได้มีโอกาสศึกษาเรียนรู้และเพิ่มพูนทักษะในการปฏิบัติงานได้อย่างถูกต้อง และเป็นไปตามระเบียบกฎหมาย


๓.๓ เพื่อให้เกิดเครือข่ายในการแลกเปลี่ยนเรียนรู้ของเจ้าหน้าที่รับผิดชอบระหว่างองค์กรได้อย่างมีประสิทธิภาพ    
/.๔. เป้าหมาย...
-๒-
๔. เป้าหมาย


กลุ่มเป้าหมาย คือ บุคลากรสังกัดกรมการปกครอง ในจังหวัดหนองคาย จำนวน ๑๗๐ คน  
๕. วิธีดำเนินการ
๕.๑ จัดทำโครงการขอรับการอนุมัติโครงการ   
๕.๒ จัดทำแผนการฝึกอบรมและกำหนดกรอบเนื้อหาการบรรยาย 
๕.๓ สรุปผลและรายงานผลการดำเนินงานให้กรมการปกครองทราบ
๖. กิจกรรมโครงการ


สัมมนาวิชาการให้ความรู้เกี่ยวกับการปฏิบัติงานการพิจารณาอนุญาตทางปกครอง จำนวน ๑ วัน 
๗.  ระยะเวลาดำเนินการ


ห้วงเดือนมกราคม – เมษายน พ.ศ. ๒๕๖๐

๘.  งบประมาณดำเนินการ
   

กรมการปกครองจัดสรรงบประมาณตามโครงการสนับสนุนการบูรณาการและการขับเคลื่อนนโยบายในระดับอำเภอและท้องที่ ประจำปีงบประมาณ พ.ศ. ๒๕๖๐ รายละเอียดค่าใช้จ่าย ดังนี้
  ๑) ค่าตอบแทนคณะวิทยากร จำนวน ๕ ชั่วโมง     

เป็นเงิน ๑๒,๐๐๐ บาท
  ๒) ค่าอาหารว่างพร้อมเครื่องดื่ม คนละ ๑๒๐ บาท/วัน/๑๗๐ คน
เป็นเงิน ๒๐,๔๐๐ บาท  
  ๓) ค่าอาหารกลางวัน คนละ ๒๕๐ บาท/๑ มื้อ/๑๗๐ คน  

เป็นเงิน ๔๒,๕๐๐ บาท  

๔) ค่าใช้จ่ายเกี่ยวกับการใช้และการตกแต่งสถานที่สัมมนาฯ
เป็นเงิน ๒๔,๑๐๐ บาท

๕) ค่าเดินทางเหมาจ่ายคนละ ๓๐๐ บาท ๑๗๐ คน

เป็นเงิน ๕๑,๐๐๐ บาท 
                     รวมค่าใช้จ่ายทั้งสิ้น จำนวนเงิน ๑๕๐,๐๐๐ บาท (-หนึ่งแสนห้าหมื่นบาทถ้วน-)

ขออนุมัติถัวเฉลี่ยจ่ายได้ทุกรายการ
๙. ผู้รับผิดชอบโครงการ     



ที่ทำการปกครองจังหวัดหนองคาย

/.๑๐. ผลที่คาดว่า...
-๓-
๑๐. ผลที่คาดว่าจะได้รับ


 ๑๐.๑ บุคลากรของฝ่ายปกครองได้รับพัฒนาศักยภาพ และมีความรู้เกี่ยวกับการปฏิบัติงานและนำไปสู่การพัฒนาองค์กรมากยิ่งขึ้น 

๑๐.๒ บุคลากรของฝ่ายปกครองสามารถปฏิบัติงานได้อย่างถูกต้อง และเป็นไปตามระเบียบกฎหมาย


๑๐.๓ บุคลากรของฝ่ายปกครองสามารถประสานความร่วมมือการทำงานโดยเป็นเครือข่าย        ในการแลกเปลี่ยนเรียนรู้ของเจ้าหน้าที่รับผิดชอบระหว่างองค์กรได้อย่างมีประสิทธิภาพ    
๑๑. ผู้เสนอโครงการ






  (นายทักษิณ สุวรรณศรี)

           


ผู้ช่วยจ่าจังหวัดหนองคาย
๑๒. ผู้เห็นชอบโครงการ 
………………………………………………………………………………………….…………………………………………………..

……………………………………………………………………………………………………….…………………………………………………..
(นายสมควร ใจซื่อ)
จ่าจังหวัดหนองคาย
๑๓. ผู้อนุมัติโครงการ
……………………………………………………………………………………………………….…………………………………………

………………………………………………………………………………………………………….…………………………………………………..






 (นายโสภณ ห่วงญาติ)



        นายอำเภอเมืองหนองคาย รักษาราชการแทน
ปลัดจังหวัดหนองคาย
หนองคาย “เกษตรอุตสาหกรรมวัฒนธรรมรุ่งเรือง เมืองท่องเที่ยวลุ่มน้ำโขง”

